
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 82 

29 Μαίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 59 
Κανονισμός πρόσληψης στην Υπηρεσία Εναερίων Μέ¬ 
σων του Πυροσβεστικού Σώματος ιδιωτών χειριστών 
και τεχνικών εναερίων μέσων με σύμβαση εργασίας 
ιδιωτικού δικαίου ορισμένου χρόνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 10Α του άρθρου 25 του ν. 2800/ 
2000 «Αναδιάρθρωση Υπηρεσιών Υπουργείου Δημόσι¬ 
ας Τάξης, σύσταση Αρχηγείου Ελληνικής Αστυνομίας 
και άλλες διατάξεις» (Α' 41) όπως προστέθηκε με την 
παρ. 2 του άρθρου δευτέρου του ν. 3547/2007 «Κύρωση 
της συμφωνίας μεταξύ της Κυβέρνησης της Ελληνι¬ 
κής Δημοκρατίας και του Συμβουλίου Υπουργών της 
Βοσνίας-Ερζεγοβίνης για την επανεισδοχή ατόμων που 
διαμένουν παράνομα στο έδαφος των κρατών τους και 
του Πρωτοκόλλου Εφαρμογής αυτής» (Α'67). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

γ. Της υπ’ αριθμ. Υ357/7.1.2009 απόφασης του Πρωθυ¬ 
πουργού «Κατάργηση θέσης υφυπουργού και σύσταση 
θέσης αναπληρωτή υπουργού Εσωτερικών» (Β' 3). 

2. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού, 

3. Την υπ’ αριθμ. 101/2009 γνωμοδότηση του Συμβουλί¬ 
ου της Επικράτειας, μετά από πρόταση του Αναπληρωτή 
Υπουργού Εσωτερικών, αποφασίζουμε: 

Αρθρο 1 

Πρόσληψη ιδιωτών χειριστών και 
τεχνικών εναερίων μέσων 

1. Για την κάλυψη πρόσκαιρων και παροδικών αναγκών 
για τον χειρισμό και τη συντήρηση των ελικοπτέρων της 
Υπηρεσίας Εναερίων Μέσων του Πυροσβεστικού Σώμα¬ 
τος (Υ.Ε.Μ.Π.Σ.), που δεν μπορούν να καλυφθούν από το 
υφιστάμενο μόνιμο πυροσβεστικό ιπτάμενο και τεχνικό 
προσωπικό, προσλαμβάνονται, σύμφωνα με το άρθρο 25 
παρ. 10Α ν. 2800/2000, ιδιώτες χειριστές ελικοπτέρων 
και τεχνικοί με σύμβαση εργασίας ορισμένου χρόνου. 
Ως ιδιώτες χειριστές και τεχνικοί νοούνται οι σύμφωνα 
με τις διατάξεις της κείμενης νομοθεσίας της Πολιτικής 
Αεροπορίας επαγγελματίες χειριστές ελικοπτέρων και 
πιστοποιημένοι συντηρητές αεροπορικού υλικού. 


2. Ο χρόνος διάρκειας της σύμβασης ορίζεται κατ’ 
ανώτατο όριο σε εξήντα (60) μήνες. 

Κατά την πρώτη εφαρμογή του παρόντος, η διάρ¬ 
κεια της σύμβασης των προσλαμβανομένων ορίζεται 
σε είκοσι τέσσερις (24) μήνες και μπορεί να παραταθεί 
τρεις (3) κατ’ ανώτατο όριο φορές και για δώδεκα (12) 
μήνες κατ’ ανώτατο όριο κάθε φορά, ύστερα από αιτι¬ 
ολογημένη απόφαση του Αρχηγού του Πυροσβεστικού 
Σώματος μετά από εισήγηση του Διευθυντή Εναέριων 
Μέσων του Αρχηγείου Πυροσβεστικού Σώματος (Α.Π.Σ.), 
αν εξακολουθούν να υφίστανται οι ανάγκες που επιβάλ¬ 
λουν την παράταση και εφόσον το υπάρχον μόνιμο πυ¬ 
ροσβεστικό προσωπικό δεν επαρκεί ή δεν συγκεντρώνει 
τα απαιτούμενα τυπικά προσόντα για την κάλυψη των 
υφιστάμενων αναγκών. Στην απόφαση του Αρχηγού του 
Πυροσβεστικού Σώματος αιτιολογούνται ειδικώς οι υφι¬ 
στάμενες ανάγκες, ο απαιτούμενος αριθμός χειριστών 
και συντηρητών για την κάλυψή τους και ο απαιτούμε- 
νος χρόνος διάρκειας της παράτασης. 

Αρθρο 2 

Γ ενικά προσόντα - κωλύματα πρόσληψης 

1. Το προσωπικό που προσλαμβάνεται σύμφωνα με το 
άρθρο 1 του παρόντος θα πρέπει να έχει τα ακόλουθα 
γενικά προσόντα: 

α. Να είναι'Ελληνες πολίτες. Για όσους έχουν αποκτή¬ 
σει την Ελληνική Ιθαγένεια με πολιτογράφηση, πρέπει 
κατά την ημερομηνία υποβολής της αίτησης να έχει 
παρέλθει ένα (1) έτος τουλάχιστον από την απόκτησή 
της. 

β. Να έχουν συμπληρώσει το εικοστό δεύτερο (22ο) 
έτος της ηλικίας τους και να μην έχουν υπερβεί το 
πεντηκοστό ένατο (59ο) έτος την 31η Δεκεμβρίου του 
έτους προκήρυξης του διαγωνισμού. 

γ. Να έχουν εκπληρώσει οι άνδρες τις στρατιωτικές 
τους υποχρεώσεις ως ικανοί Κατηγορίας II, όσοι υπη¬ 
ρέτησαν στιςΈνοπλες Δυνάμεις ή να έχουν απαλλαγεί 
νόμιμα από αυτές πλην της περίπτωσης για λόγους 
υγείας και να μην έχουν εκπέσει από στρατιωτικό βαθ¬ 
μό, αποβληθεί ή απολυθεί από τις'Ενοπλες Δυνάμεις, τα 
Σώματα Ασφαλείας και Δημόσια Υπηρεσία για λόγους 
πειθαρχικούς ή υγείας. 

δ. Να έχουν υπακοή στο Σύνταγμα και αφοσίωση 
στην Πατρίδα και τη Δημοκρατία. 

ε. Να μην έχουν καταδικασθεί για τέλεση ή απόπειρα 
κακουργήματος ή για έγκλημα ανυποταξίας, λιποταξί- 

ας, προσβολής του πολιτεύματος, προσβολής κατά της 
πολιτειακής εξουσίας, πλαστογραφίας, χρήσης πλα¬ 
στού εγγράφου, ψευδορκίας, ψευδούς καταμήνυσης, 
ψευδούς ανωμοτί κατάθεσης, παράβασης καθήκοντος, 
συκοφαντικής δυσφήμισης, κλοπής, εκβίασης, απάτης, 
υπεξαίρεσης (κοινή και στην υπηρεσία), απιστίας, κατα¬ 
πίεσης, ναρκωτικών, κατά της γενετήσιας ελευθερίας 
και οικονομικής εκμετάλλευσης της γενετήσιας ζωής, 
εμπρησμό (με πρόθεση ή από αμέλεια) ή οποιοσδήπο¬ 
τε άλλου εγκλήματος από δόλο τελεσθέντος για το 
οποίο επιβλήθηκε ποινή φυλάκισης τουλάχιστον τριών 
μηνών. Επίσης να μην τελούν σε καθεστώς προσωρι¬ 
νής κράτησης. Υποψήφιοι που έχουν παραπεμφθεί σε 
δίκη, επιτρέπεται να υποβάλουν αίτηση συμμετοχής 
στο διαγωνισμό, αλλά δεν προσλαμβάνονται αν μέχρι 
την ημερομηνία έκδοσης της απόφασης πρόσληψης 
δεν έχουν απαλλαγεί αμετακλήτως με αθωωτικό βού¬ 
λευμα ή απόφαση. Ο όρος καταδίκη περιλαμβάνει και 
την καταδίκη σε ποινικό σωφρονισμό για τα εγκλήματα 
που αποτελούν κώλυμα υποβολής αίτησης συμμετοχής 
στο διαγωνισμό. 

Τα κωλύματα κατάταξης ισχύουν για το χρονικό διά¬ 
στημα από την ημερομηνία υποβολής της αίτησης για 
συμμετοχή στο διαγωνισμό έως και τη λήξη ισχύος των 
πινάκων κατάταξης. 

στ. Να μην έχουν στερηθεί οποτεδήποτε των πολιτι¬ 
κών δικαιωμάτων τους, έστω κι αν έχει λήξει ο χρόνος 
που ορίστηκε για τη στέρησή τους. Η απονομή χάριτος 
δεν αίρει την ανικανότητα για πρόσληψη, εφόσον δεν 
εκδοθεί το κατά το άρθρο 47 παρ. 1 του Συντάγματος 
διάταγμα, που αίρει το σχετικό κώλυμα. 

ζ. Να μην τελούν υπό στερητική δικαστική συμπαρά¬ 
σταση (πλήρη ή μερική), ούτε υπό επικουρική δικαστική 
συμπαράσταση (πλήρη ή μερική). 

η. Να μην έχουν απολυθεί από θέση δημόσιας υπη¬ 
ρεσίας ή Ο.Τ.Α. ή άλλου νομικού προσώπου του δημό¬ 
σιου τομέα, λόγω επιβολής της πειθαρχικής ποινής της 
οριστικής παύσης ή λόγω καταγγελίας της σύμβασης 
εργασίας για σπουδαίο λόγο, οφειλόμενο σε υπαιτιό¬ 
τητα του εργαζόμενου. 

θ. Να μην εκκρεμεί αποδεδειγμένα σε βάρος τους 
διαδικασία διερεύνησης αεροπορικού ατυχήματος ή 
συμβάντος υπό την έννοια του ν. 2912/2001 (Φ.Ε.Κ. Α'94) 
και να μην έχουν καταδικαστεί ή κριθεί υπεύθυνοι σε 
οποιοδήποτε ζήτημα συνδεδεμένο με την ασφάλεια 
πτήσεων την τελευταία πενταετία. 

2. Όλα τα προσόντα θα πρέπει να συντρέχουν τόσο 
κατά την ημερομηνία υποβολής της αίτησης συμμετο¬ 
χής όσο και κατά την ημερομηνία πρόσληψης, εκτός της 
ηλικίας, την οποία ο υποψήφιος πρέπει να έχει κατά το 
χρόνο λήξης της προθεσμίας υποβολής της αίτησης. 

Άρθρο 3 

Ειδικά προσόντα ιδιωτών χειριστών και τεχνικών 
ελικοπτέρων με σύμβαση εργασίας ορισμένου χρόνου 

1. Οι χειριστές ελικοπτέρων (Ε/Π) πρέπει να έχουν 
πλέον των γενικών, τα ακόλουθα ειδικά προσόντα και 
προϋποθέσεις: 

α. Να είναι κάτοχοι πτυχίου χειριστή εναέριων γραμ¬ 
μών ελικοπτέρων [ΑΤΡΙ (Η)] σε ισχύ, με ικανότητα κυ¬ 
βερνήτη ελικοπτέρου (ΚΙ) τύπου Α3-332 ή ΒΚ-117, ανα¬ 
γνωρισμένου από την Υπηρεσία Πολιτικής Αεροπορίας 
(Υ.Π.Α) σύμφωνα με τις διατάξεις του π.δ 102/2008 «Κα¬ 


νονισμός Πτυχίων Χειριστών Ελικοπτέρων» (ΑΊ60) και 
β.δ/τος 636/1972 «Περί πτυχίων και αδειών Πολιτικής 
Αεροπορίας» (Α' 182). 

β. Να έχουν συνολική πτητική εμπειρία δύο χιλιάδων 
πεντακοσίων (2.500) ωρών τουλάχιστον ως χειριστές 
Ε/Π, εκ των οποίων χίλιες (1.000) ώρες σε Ε/Π διπλού 
χειρισμού ως κυβερνήτες ΚΙ και εκατόν πενήντα (150) 
ώρες νυχτερινών πτήσεων. 

γ. Να διαθέτουν ειδικότητα πτήσεως δι' οργάνων 
(ΙπείΓυπιοπΙ ΡΙίρόΙ ΒυΙβε) επί Ε/Π σε ισχύ. 

δ. Να έχουν την απαιτούμενη σωματική και ψυχική 
υγεία, η οποία να αποδεικνύεται από Πιστοποιητικό 
Υγείας τάξεως Α, σύμφωνα με τα ισχύοντα για το ιπτά¬ 
μενο προσωπικό της Πολιτικής Αεροπορίας. 

2. Οι τεχνικοί Ε/Π (προσωπικό συντήρησης) πρέπει να 
έχουν πλέον των γενικών, τα ακόλουθα προσόντα και 
προϋποθέσεις: 

α. Να είναι κάτοχοι πτυχίου συντήρησης αεροσκαφών 
σε ισχύ, κατηγορίας Β1 με ικανότητα επί ελικοπτέρου 
τύπου Α8-332 ή ΒΚ-117, σύμφωνα με τις διατάξεις του 
π.δ 54/2002 «Κανονισμός Πτυχίων Προσωπικού Πιστο¬ 
ποίησης Συντήρησης Αεροσκαφών» (Α'48). 

β. Να έχουν δετή τουλάχιστον εμπειρία ως μηχανικοί 
επί δικινητήριων Ε/Π σε φορέα συντήρησης εγκεκριμέ¬ 
νου κατά ΕΑ8Α Ραιΐ 145. 

γ. Να είναι αρτιμελείς και να έχουν σωματική και 
ψυχική υγεία, η οποία να αποδεικνύεται από πρόσφατη 
βεβαίωση Δημοσίου Νοσοκομείου. 

Άρθρο 4 

Προκήρυξη πρόσληψης - Δικαιολογητικά 

1. Για την πρόσληψη του προσωπικού του άρθρου 1 του 
παρόντος εκδίδεται προκήρυξη του Αρχηγού Πυροσβε¬ 
στικού Σώματος, στην οποία αναφέρονται οι ανάγκες 
που θα αντιμετωπιστούν με την πρόσληψη προσωπικού, 
ο αριθμός αυτών που θα προσληφθούν κατά ειδικό¬ 
τητα, τα γενικά και ειδικά προσόντα πρόσληψης, τα 
απαιτούμενα δικαιολογητικά, η αρχή στην οποία θα 
υποβληθούν οι αιτήσεις συμμετοχής, η χρονική διάρκεια 
της σύμβασης και ο τόπος απασχόλησης, η διαδικασία 
και τα κριτήρια επιλογής και αξιολόγησης και κάθε άλλη 
αναγκαία λεπτομέρεια. Στην προκήρυξη ορίζεται επίσης 
η προθεσμία υποβολής των αιτήσεων συμμετοχής που 
δεν μπορεί να είναι μικρότερη από δέκα (10) ημέρες από 
τη δημοσίευση της προκήρυξη στον τύπο. 

2. Η προκήρυξη αναρτάται στα Πυροσβεστικά κατα¬ 
στήματα, δημοσιεύεται υποχρεωτικά σε μια εφημερίδα 
πανελλήνιας κυκλοφορίας καθώς και στην ιστοσελίδα 
του Πυροσβεστικού Σώματος. 

3. Οι υποψήφιοι που επιθυμούν να συμμετάσχουν στην 
προαναφερόμενη διαδικασία επιλογής πρέπει να υπο¬ 
βάλλουν αυτοπροσώπως στον καθοριζόμενο στην προ¬ 
κήρυξη πρόσληψης τόπο και χρόνο ή ταχυδρομικώς με 
συστημένη επιστολή εντός της οριζόμενης προθεσμίας 
τα ακόλουθα δικαιολογητικά: 

α. Αίτηση συμμετοχής σύμφωνα με το προκαθορισμέ¬ 
νο από το Πυροσβεστικό Σώμα υπόδειγμα. 

β. Επικυρωμένο φωτοαντίγραφο του δελτίου ταυ¬ 
τότητας. 

γ. Δύο (2) φωτογραφίες τύπου διαβατηρίου. 

δ. Επικυρωμένα φωτοαντίγραφα των απαιτούμενων 
κατά περίπτωση πτυχίων, βεβαιώσεων, και πιστοποιη¬ 
τικών. 

ε. Θεωρημένα πιστοποιητικά (ατομικά βιβλιάρια πτή¬ 
σης ή άλλα εγκεκριμένα έντυπα από αρμόδιες Υπηρε¬ 
σίες) για τις ώρες πτήσεις σε ελικόπτερα. 

στ. Πιστοποιητικό Υγείας Τάξεως Α σε ισχύ, σύμφωνα 
με τα ισχύοντα για το ιπτάμενο Προσωπικό της Πολι¬ 
τικής Αεροπορίας. 

ζ. Βεβαίωση της αρμόδιας Διεύθυνσης της Υπηρε¬ 
σίας Πολιτικής Αεροπορίας (Υ.Π.Α) από την οποία να 
προκύπτει ότι δεν εκκρεμεί σε βάρος τους διαδικασία 
διερεύνησης αεροπορικού ατυχήματος ή συμβάντος 
υπό την έννοια του ν. 2912/2001 (Φ.Ε.Κ. Α'94) και ότι δεν 
έχουν καταδικαστεί ή κριθεί υπεύθυνοι για οποιοδήπο- 
τε ζήτημα συνδεδεμένο με την ασφάλεια πτήσεων την 
τελευταία πενταετία. 

η. Υπεύθυνη δήλωση του άρθρου 8 του ν. 1599/1986 
με την οποία δηλώνεται ότι ο υποψήφιος πληροί τις 
προϋποθέσεις και έχει όλα τα νόμιμα προσόντα και προ¬ 
ϋποθέσεις συμμετοχής στη διαδικασία επιλογής χωρίς 
ύπαρξη κωλυμάτων πρόσληψης, όπως αυτά αναφέρο- 
νται στην σχετική προκήρυξη και ότι τα αναγραφόμενα 
στοιχεία που δηλώνονται στην αίτηση είναι αληθή. 

4. Όλα τα έγγραφα και δικαιολογητικά συμμετοχής 
υποβάλλονται στην ελληνική γλώσσα, τα δε ξενόγλωσ¬ 
σα συνοδεύονται από επίσημη μετάφραση. 

Σε περίπτωση ταχυδρομικής αποστολής της αίτησης 
συμμετοχής, για το εμπρόθεσμο της αίτησης λαμβάνεται 
υπόψη η ημερομηνία σφραγίδας του ταχυδρομείου. 

Άρθρο 5 

Συγκρότηση Επιτροπής Επιλογής 

Με απόφαση του Αρχηγού Πυροσβεστικού Σώματος 
συγκροτείται τριμελής Επιτροπή Επιλογής αποτελού- 
μενη από τον Διοικητή της Υ.Ε.Μ.Π.Σ., το Διευθυντή της 
Διεύθυνσης Εναερίων Μέσων του Α.Π.Σ., έναν (1) Αξιωμα¬ 
τικό χειριστή ελικοπτέρων ή ένα (1) Αξιωματικό τεχνικό 
ή μηχανολόγο μηχανικό αεροσκαφών κατά περίπτωση. 
Πρόεδρος της Επιτροπής είναι κάθε φορά ο ανώτερος 
ή αρχαιότερος μεταξύ του Διοικητή της Υ.Ε.Μ.Π.Σ. και 
του Διευθυντή της Διεύθυνσης Εναερίων Μέσων του 
Α.Π.Σ., ενώ χρέη γραμματέα εκτελεί το νεότερο μέλος 
της Επιτροπής. 

Αρθρο 6 

Διαδικασία Αξιολόγησης και Επιλογής 

1. Η Επιτροπή Επιλογής ελέγχει την πληρότητα και 
εμπρόθεσμη υποβολή των αιτήσεων και δικαιολογητι- 
κών συμμετοχής, προβαίνει σε έλεγχο συνδρομής των 
γενικών και ειδικών προσόντων των υποψηφίων που 
προβλέπονται στα άρθρα 2 και 3 του παρόντος και συ¬ 
ντάσσει πίνακα υποψηφίων, στον οποίο αναγράφονται 
σε χωριστές κατηγορίες οι υποψήφιοι των οποίων οι 
αιτήσεις γίνονται δεκτές και εκείνοι των οποίων απορ¬ 
ρίπτονται καθώς και η αιτιολογία απόρριψής τους. Οι 
αιτήσεις συμμετοχής με τα δικαιολογητικά των υποψη¬ 
φίων που απορρίπτονται δεν επιστρέφονται σε αυτούς 
αλλά φυλάσσονται μέχρι την ολοκλήρωση της διαδικα¬ 
σίας υποβολής και εξέτασης ενστάσεων σύμφωνα με 
την παρ. 4 του παρόντος άρθρου. 

2. Στη συνέχεια η Επιτροπή συντάσσει πίνακες βαθ¬ 
μολογικής κατάταξης των υποψηφίων κατά φθίνουσα 
σειρά συνολικής βαθμολογίας ανά κατηγορία με βάση 
τα ακόλουθα κριτήρια βαθμολόγησης: 

Α. Για τους χειριστές ελικοπτέρων, οι έχοντες σύμ¬ 
φωνα με την κείμενη νομοθεσία: 


1. Πτυχίο κυβερνήτη (ΚΙ) ελικοπτέρου με ικανότητα 
τύπου Α3 - 332 σε ισχύ λαμβάνουν δέκα πέντε (15) μόρια 
και πτυχίο κυβερνήτη (ΚΙ) ελικοπτέρου με ικανότητα 
τύπου ΒΚ -117 σε ισχύ δέκα (10) μόρια. Σε περίπτωση 
που υποψήφιος έχει ικανότητα σε ισχύ και για τους δύο 
τύπους λαμβάνει συνολικά είκοσι πέντε (25) μόρια. 

2. Πτυχίο χειριστή κυβερνήτη (ΚΙ) σε ισχύ σε ένα από 
τους ανωτέρω τύπους ελικοπτέρων που περιλαμβάνει 
και ικανότητα εκπαιδευτή σε ισχύ, λαμβάνουν δέκα πέντε 
(15) μόρια. Σε περίπτωση που υποψήφιος είναι κάτοχος 
πτυχίου χειριστή κυβερνήτη ΚΙ σε ισχύ και στους δύο 
τύπους Ε/Π που περιλαμβάνει και ικανότητα εκπαιδευτή 
σε ισχύ, λαμβάνει συνολικά είκοσι (20) μόρια. 

3. Προϋπηρεσία σε επιχειρήσεις κατά την τελευταία 
πενταετία πριν από την ημερομηνία προκήρυξης πρό¬ 
σληψης: 

α. με κάδο δασοπυρόσβεσης και γενικότερα μεταφο¬ 
ράς εξωτερικών φορτίων 

β. εναέριου συντονισμού πυροσβεστικών δυνάμεων 
γ. έρευνας και διάσωσης και 
ως κυβερνήτες χειριστές Ε/Π (ΚΙ) που αποδεικνύεται 
με έγγραφες βεβαιώσεις υπηρεσιών στις οποίες υπη¬ 
ρέτησαν, λαμβάνουν για κάθε προϋπηρεσία χωριστά 
τα παρακάτω μόρια για τις ανωτέρω α, β, και γ περι¬ 
πτώσεις: 

- Από μια (1) έως και πενήντα (50) ώρες, λαμβάνουν 
πέντε (5) μόρια. 

- Από πενήντα μία (51) ώρες και πλέον λαμβάνουν 
δέκα (10) μόρια. 

Σε περίπτωση ισοψηφίας μεταξύ των υποψηφίων χει¬ 
ριστών, προηγούνται οι έχοντες ικανότητα χειρισμού ως 
ΚΙ και των δύο τύπων των ελικοπτέρων. Σε περίπτωση 
νέας ισοψηφίας προηγούνται οι έχοντες την ικανότητα 
εκπαιδευτή ελικοπτέρου . Σε περίπτωση εκ νέου ισοψη- 
φίας προηγούνται οι έχοντες περισσότερες ώρες επί 
Ε/Π Α3-332 1_1 και τέλος σε περίπτωση πάλι ισοψηφίας 
οι έχοντες περισσότερες ώρες επί Ε/Π ΒΚ -117 Θ1. 

Β. Γ ια τους τεχνικούς, οι έχοντες σύμφωνα με την 
κείμενη νομοθεσία: 

1. Πτυχίο συντήρησης αεροσκαφών κατηγορίας Γ' 
λαμβάνουν τριάντα πέντε (35) μόρια. 

2. Ικανότητα επί τύπου ελικοπτέρων Α3-332 και ΒΚ-117 
σε ισχύ, λαμβάνουν σαράντα πέντε (45) μόρια. 

3. ΙΟετή και πλέον εμπειρία ως μηχανικοί Γ1 ή Β1 επί 
δικινητήριων Ε/Π σε φορέα συντήρησης εγκεκριμένου 
κατά ΕΑ5Α ΡθγΙ 145, λαμβάνουν είκοσι (20) μόρια. 

Σε περίπτωση ισοψηφίας μεταξύ των υποψηφίων τε¬ 
χνικών, προηγούνται οι έχοντες ικανότητα και στους 
δύο τύπους των ελικοπτέρων Α3-332 και ΒΚ-117. Σε περί¬ 
πτωση νέας ισοψηφίας οι έχοντες το μεγαλύτερο χρόνο 
εμπειρίας ως κάτοχοι πτυχίου μηχανικού με ικανότητα 
επί τύπου των ελικοπτέρων Α3-332 Ι_1 ή ΒΚ-117 Θ1 . 

3. Η Επιτροπή Επιλογής αποστέλλει στη Διεύθυνση 
Προσωπικού του Α.Π.Σ. τους πίνακες βαθμολογικής κα¬ 
τάταξης συνολικής βαθμολογίας των υποψηφίων ανά 
κατηγορία, οι οποίοι αναρτώνται σε εμφανές σημείο 
στην είσοδο του Αρχηγείου Πυροσβεστικού Σώματος 
και στην ιστοσελίδα του Πυροσβεστικού Σώματος. 

4. Κατά των πινάκων βαθμολογικής κατάταξης επι¬ 
τρέπεται η άσκηση ενστάσεως ως προς τον υπολογι¬ 
σμό των μορίων. Η ένσταση ασκείται εγγράφως εντός 
αποκλειστικής προθεσμίας πέντε (5) ημερών από την 
ανάρτηση των πινάκων και εξετάζεται από τον Αρχηγό 

του Πυροσβεστικού Σώματος. Σε περίπτωση αποδοχής 
της, η Επιτροπή Επιλογής προβαίνει στις απαιτούμενες 
μεταβολές και στην ανασύνταξη των σχετικών πινάκων. 
Η απόφαση του Αρχηγού επί της ενστάσεως γνωστο¬ 
ποιείται στον ενδιαφερόμενο. Η Επιτροπή Επιλογής, 
μετά την εξέταση των ενστάσεων και την τυχόν ανα¬ 
σύνταξη των πινάκων βαθμολογικής κατάταξης των 
υποψηφίων, καταρτίζει τους οριστικούς πίνακες βαθ¬ 
μολογικής κατάταξης. 

Αρθρο 7 
Κύρωση Πινάκων 

1. Από τους οριστικούς πίνακες βαθμολογικής κα¬ 
τάταξης η Επιτροπή Επιλογής συντάσσει πίνακες με 
τους προσληπτέους κατά κατηγορία ανάλογα με τον 
οριζόμενο στην προκήρυξη αριθμό προσληπτέων και 
τους επιλαχόντες. Οι πίνακες κυρώνονται με απόφαση 
του Αρχηγού του Πυροσβεστικού Σώματος, τοιχοκολ- 
λώνται στο Α.Π.Σ. συντασσομένου αυθημερόν σχετικού 
πρακτικού παρουσία δύο μαρτύρων, αναρτώνται στην 
ιστοσελίδα του Πυροσβεστικού Σώματος και ισχύουν 
για πέντε (5) χρόνια από την κύρωσή τους. 

2. Η πρόσληψη ενεργείται με απόφαση του Αρχηγού 
του Πυροσβεστικού Σώματος. Στην απόφαση πρόσλη¬ 
ψης αναφέρεται υποχρεωτικά το ονοματεπώνυμο του 
προσλαμβανομένου, η Υπηρεσία πρόσληψης, το είδος 
της εργασίας, ο χρόνος διάρκειας της σύμβασης, η δυ¬ 
νατότητα παράτασής της και οι όροι παράτασης. Η 
απόφαση πρόσληψης κοινοποιείται με απόδειξη στον 
προσλαμβανόμενο, ο οποίος καλείται να αναλάβει υπη¬ 
ρεσία μέσα στην αποκλειστική προθεσμία που ορίζεται 
σε αυτή. Η σύμβαση εργασίας αρχίζει να ισχύει από την 
ημερομηνία ανάληψης υπηρεσίας και υπογράφεται από 
τον προσλαμβανόμενο και το Διοικητή της Υ.Ε.Μ.Π.Σ. Η 
απόφαση πρόσληψης ανακαλείται, αν ο ενδιαφερόμενος 
δεν αποδέχεται αυτή ρητά ή σιωπηρά, με την εκπνοή 
της προθεσμίας για ανάληψη υπηρεσίας. 

3. Σε περίπτωση μη αποδοχής της πρόσληψης ή απο¬ 
χώρησης του προσλαμβανομένου για οποιονδήποτε 
λόγο κατά τη διάρκεια ισχύος του πίνακα της παρα¬ 
γράφου 1 του παρόντος άρθρου, καλούνται για ανάληψη 
υπηρεσίας υποψήφιοι από τους επιλαχόντες κατά τη 
σειρά κατάταξής τους. 


Αρθρο 9 

Καταγγελία - Λύση της σύμβασης εργασίας 

1. Κατά τη διάρκεια της απασχόλησης του προσωπι¬ 
κού που προσλαμβάνεται σύμφωνα με το άρθρο 1 του 
παρόντος, επιτρέπεται η καταγγελία της σύμβασης για 
σπουδαίο λόγο. Σπουδαίο λόγο συνιστά ιδίως η παραμέ¬ 
ληση των συμβατικών του υποχρεώσεων, η πλημμελής 
εκτέλεση των καθηκόντων που του ανατέθηκαν ή η 
αδικαιολόγητη αποχή από αυτά, η εγκατάλειψη υπη¬ 
ρεσίας, η καταδίκη ή ο καταλογισμός ευθύνης από την 
αρμόδια αρχή μετά τη διερεύνηση αεροπορικού ατυ¬ 
χήματος ή συμβάντος υπό την έννοια του ν. 2912/2001 
ή για οποιοδήποτε άλλο ζήτημα που συνδέεται με την 
ασφάλεια των πτήσεων. 

2. Αδικαιολόγητη αποχή από την εργασία για τρεις 
(3) συνεχείς ημέρες και άνω λογίζεται ως καταγγελία 
της σύμβασης εργασίας από μέρους του προσλαμβα¬ 
νομένου. 

3. Η καταγγελία της σύμβασης γίνεται με απόφαση 
του Αρχηγού του Πυροσβεστικού Σώματος μετά από 
σχετική εισήγηση του Διοικητή της Υπηρεσίας Εναέ¬ 
ριων Μέσων. 

4. Μετά τη λήξη του ορισθέντος στη σύμβαση εργα¬ 
σίας χρόνου απασχόλησης, η σύμβαση εργασίας λύε¬ 
ται αυτοδικαίως και το προσωπικό αποχωρεί από την 
υπηρεσία χωρίς καμία διατύπωση. 

5. Η σύμβαση λύεται επίσης αυτοδικαίως σε περίπτω¬ 
ση συμπλήρωσης του εξηκοστού τετάρτου (64) έτους 
της ηλικίας του καθώς και σε περίπτωση απώλειας 
οιουδήποτε από τα γενικά και ειδικά προσόντα ή οι- 
ασδήποτε συνδρομής οποιωνδήποτε κωλυμάτων, που 
προβλέπονται στα άρθρα 2 και 3 του παρόντος με την 
έκδοση σχετικής διαπιστωτικής πράξης που κοινοποι¬ 
είται σ' εκείνον που αφορά. 

6. Το προσωπικό του οποίου η σύμβαση εργασίας 
λύεται σύμφωνα με τις διατάξεις του παρόντος άρθρου 
δεν δικαιούται αποζημίωση για την αιτία αυτή, [άρθρα 
72, παρ. 1, εδαφ. Ιο, 72 παρ.2 και 63 παρ. 2 και 3 του 
π.δ. 410/1988 (Α' 191)]. 

Αρθρο 10 
Γενικές διατάξεις 


Αρθρο 8 

Υπηρεσιακή κατάσταση 

1. Οι προσλαμβανόμενοι με σύμβαση εργασίας ορι¬ 
σμένου χρόνου ιδιώτες χειριστές και τεχνικοί τοποθε¬ 
τούνται στην Υ.Ε.Μ.Π.Σ. με απόφαση του Διοικητή της 
Υπηρεσίας αυτής και ασκούν καθήκοντα τμηματάρχη, 
προϊσταμένου γραφείου ή βοηθού αυτού, αξιολογητή 
- εκπαιδευτή σε περιοδικούς και ετήσιους ελέγχους 
επάρκειας των χειριστών ελικοπτέρων και εκπαιδευ¬ 
τή ή αξιολογητή αυτών σε άλλες διαδικασίες υπό την 
έγκριση της Υ.Π.Α. 

2. Επιχειρησιακά το προσωπικό διατίθεται με απόφαση 
του Διοικητή της Υ.Ε.Μ.Π.Σ. σε καθήκοντα Κυβερνήτη ΚΙ 
ή συγκυβερνήτη Κ2 στα ελικόπτερα του Πυροσβεστικού 
Σώματος ανάλογα με τα προσόντα και τις ικανότητες 
που απορρέουν από τα πτυχία που διαθέτουν. 

3. Το ανωτέρω προσωπικό ως προς τα δικαιώματα και 
τις υποχρεώσεις του υπάγεται στον «Κανονισμό Εσω¬ 
τερικής Λειτουργίας της Υπηρεσίας Εναερίων Μέσων 
του Πυροσβεστικού Σώματος». 


Για όσα θέματα σχετικά με το προσωπικό του παρό¬ 
ντος διατάγματος δεν ρυθμίζονται ειδικώς στις διατά¬ 
ξεις του, εφαρμόζονται αναλόγως οι διατάξεις για το 
προσωπικό που προσλαμβάνεται στο Δημόσιο με σχέση 
εργασίας ιδιωτικού δικαίου ορισμένου χρόνου, όπως 
κάθε φορά ισχύουν. 

Αρθρο 11 
Έναρξη ισχύος 

1. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στον Αναπληρωτή Υπουργό Εσωτερικών αναθέ¬ 
τουμε την δημοσίευση και εκτέλεση του παρόντος Δι¬ 
ατάγματος. 

Αθήνα, 29 Μαίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

